24/03/2014 | Administración LocalMunicipal
Carballo
Convocatoria do proceso selectivo para a contratación en réxime laboral temporal de 2 monitores/as de natación-socorrista e actividades físicas-deportivas para as instalacións deportivas municipais (SLT 02/2014)

Por Resolución da Alcaldía núm.588 de data 17 de marzo de 2014 aprobaronse as bases para a provisión de dous monitores-socorristas en réxime de contratación laboral temporal, que desenvolverán o seu traballo nas instalacións deportivas do concello de Carballo. O prazo de presentación de instancias é de dez días naturais contados a partir do seguinte ao da publicación do anuncio da convocatoria no Boletín Oficial da Provincia. O obxecto desta convocatoria é a contratación laboral temporal de dous (2) monitores de natación-socorrista e de actividades físicas-deportivas para o servicio deportivo das Piscinas Municipais e Instalacións Deportivas do Concello de Carballo, a través do procedemento de selección que se sinala nestas bases, de conformidade co disposto na Lei 7/2007, de 12 de abril, do Estatuto Básico do Empregado Público, a Lei 7/1985, de 2 de abril, o Real Decreto Lexislativo 781/1986, de 18 de abril, o Decreto Lexislativo 1/2008, de 13 de marzo, polo que se aproba o texto refundido da lei da función pública de Galicia, e demais disposicións de pertinente aplicación. A modalidade contractual será a de un contrato laboral temporal de duración determinada, por obra ou servizo determinado, prevista no R. D. 2720/1998, de 18 de decembro, e a súa duración será de dous (2) anos contados a partir da sinatura do contrato. A xornada de traballo será a legalmente establecida. As retribucións mensuais do contrato serán de mil trescentos corenta euros con dezasete céntimos (1.340,17 €), por tódolos conceptos, incluída a prorrata de pagas extraordinarias, que se aboarán con cargo a aplicación orzamentaria 3400.131.00.3.1.- Para tomar parte neste proceso selectivo os/as aspirantes deberán reunir os seguintes requisitos referidos todos e cada un na data en que finalice o prazo de presentación de solicitudes e mantelos ata o momento da formalización dos contratos: a) Ter a nacionalidade española ou ser nacional dun Estado membro da Unión Europea, nos termos previstos no artigo 57 da Lei 7/2007, de 12 de abril, do Estatuto do Empregado Público. Así mesmo os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Ter cumpridos 18 anos e non exceder da idade máxima de xubilación. c) Estar en posesión ou en condicións de obtelo, antes da finalización do prazo de presentación de instancias, do Título de Monitor de natación ou monitor dalgunha especialidade deportiva ou monitor de actividade física e deportiva (*) ou titulación equivalente ou que a englobe, que se deberá acreditar mediante documento oficial expedido polo organismo competente. · (*) Entenderase, aos efectos do cumprimento deste requisito, que as seguintes titulacións comprenden o titulo esixido: · Técnico deportivo e Técnico deportivo superior, así como a de Técnico Superior en Animación de Actividades Físicas e Deportivas. · Graduado en Ciencias da Actividade física e do Deporte. · Licenciado en Ciencias da Actividade Física e do Deporte, así como a de Licenciado en Educación Física. · Grado en mestre, especialidade educación física, así como diplomatura de Maxisterio, especialidade educación física. No caso de titulacións obtidas no estranxeiro deberase estar en posesión ou en condicións de obtela, antes da finalización do prazo de presentación de instancias, da credencial que acredite a súa homologación. d) Estar inscrito/a na sección de socorristas en instalacións acuáticas do Rexistro Profesional de Socorristas Acuáticos da Comunidade Autónoma de Galicia, de conformidade có Decreto 104/2012, de 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia (DOG nº 67 de 09/04/2012). A inscrición no citado Rexistro Profesional, aínda que sexa de xeito provisional en virtude da disposición transitoria única, presupón o cumprimento do requisito de estar en posesión da cualificación profesional de socorrismo en instalacións acuáticas, que os/as aspirantes seleccionados/as deberán manter vixente durante toda a duración do contrato de traballo que se formalice. e) Non padecer enfermidade ou defecto físico ou psíquico que impida o desempeño das funcións correspondentes ao posto de traballo para o que se opta. O cumprimento deste requisito acreditarase mediante certificado médico oficial. f) Non ter sido separado/a, mediante expediente disciplinario, do servizo de calquera das Administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no caso de que fose separado ou inhabilitado. Idéntico requisito seralles esixido aos nacionais dos demais estados membros da Unión Europea no seu caso. g) Non estar incurso en causas de incompatibilidade de conformidade co establecido na Lei 53/1984, do 26 de decembro, de incompatibilidades do persoal ao servizo das Administracións Públicas.3.2.- Será nulo o nomeamento dos que estén incursos en causas de incapacidade específica conforme a normativa vixente.4.1.- As solicitudes para tomar parte neste proceso selectivo faranse mediante instancia dirixida ó señor Alcalde na que se fará constar que se reúnen todos e cada un dos requisitos establecidos na Base segunda desta convocatoria, referidos sempre ao día en que remate o prazo de presentación de instancias. As citadas solicitudes presentaranse no citado Rexistro xeral do Concello en horas de oficina durante o prazo de dez días naturais, que se iniciará o día seguinte ó da publicación do anuncio da convocatoria no Boletín Oficial da Provincia. Tamén se publicará no Taboleiro de Anuncios da Casa do Concello e na prensa. Poderán así mesmo remitirse na forma determinada no artigo 38.4 da Lei 30/1992, do 26 de novembro, de réxime xurídico das administracións públicas e procedemento administrativo común; neste caso, os/as concursantes deberán comunicalo mediante telegrama ou telefax durante o mesmo prazo que o de presentación de instancias. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos.4.2.- Necesariamente xunto coa solicitude para tomar parte neste proceso selectivo os aspirantes deberán achegar, inexcusablemente, a seguinte documentación: - Xustificante acreditativo de ter ingresado na Tesourería Municipal a cantidade de dezoito euros (18,00 €) en concepto de dereitos de exame. Este importe poderá facerse efectivo directamente nas arcas municipais ou mediante xiro postal ou telegráfico, así como mediante ingreso nalgunha das seguintes contas municipais (cos datos persoais do/a aspirante e praza á que opta), números de conta NovaGalicia Banco 2080-0019-50-3110000019 e número 2080-5171-53-3110000013 A ausencia do abono dos dereitos de exame, dentro do prazo de presentación de instancias, determinará a exclusión do/a aspirante. En ningún caso a presentación e pago da taxa por dereitos de exame suporá a substitución do trámite de presentación da instancia. - Fotocopia da titulación esixida na base terceira desta convocatoria, apartado c), e do documento que acredite a incrición no Rexistro Profesional de Socorristas Acuáticos da Comunidade Autónoma de Galicia a que se refiere o parágrafo d) da citada base 3ª. - Fotocopia do DNI ou documento identificativo. - Relación dos méritos que aleguen para a súa avaliación na fase do concurso, que se acompañará da documentación orixinal (ou fotocopias autentificadas) acreditativa destes, pois non se terán en conta nin serán avaliados aqueles méritos que non estean acreditados na forma indicada. Só se terán en conta os méritos que se acrediten documentalmente dentro do prazo de presentación de instancias, así como os méritos alegados dentro deste prazo que fosen xustificados con posterioridade, sempre que esta xustificación posterior se presente no Rexistro deste Concello con anterioridade á aprobación da listaxe definitiva de aspirantes admitidos/as ou excluídos/as. A xustificación da experiencia profesional realizarase mediante informe de vida laboral expedido pola Administración da Seguridade Social, que se acompañará de certificado da empresa ou fotocopia dos contratos, especificando a categoría profesional e o tempo traballado.4.3.- Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente.4.4.- Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria.5.1.- Rematado o prazo de presentación de instancias, o Alcalde dictará resolución no prazo máximo de dez días naturais declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, na web municipal. Os/as aspirantes excluídos/as, así como os omitidos/as, dispoñen dun prazo de cinco días, contado a partir do seguinte ao da publicación da antedita resolución no Taboleiro de Anuncios do Concello, para presentar as reclamacións oportunas ou emendas de defectos, nos termos do art.71 da Lei 30/92.5.2.- Posteriormente, o Alcalde declarará aprobada a listaxe definitiva de admitidos/as e excluídos/as, que se publicará no taboleiro de edictos do Concello. Na mesma resolución o Alcalde determinará o lugar, data e hora de valoración da fase de concurso e da celebración do primeiro exercicio, así como a composición do tribunal cualificador. Así mesmo, e sempre que sexa posible, a citada resolución publicarase, a título informativo e complementario, na web municipal.5.3.- De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación. O tribunal cualificador será designado por Decreto da Alcaldía, no momento de aprobación da listaxe definitiva de admitidos/as e excluídos/as. A designación farase de conformidade có artigo 55.2 c) e d) e art.60 da Lei 7/2007, pola que se aproba o Estatuto Básico do Empregado público, e na súa composición tenderase a paridade entre home e muller. Todos/as os/as vogais deberán contar con titulación igual ou superior á esixida para a contratación dos traballadores. O tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. O tribunal poderá dispoñer a incorporación de asesores/as especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. O tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. Os membros dos tribunais deberán absterse de formar parte de estes cando concorran as circunstancias previstas no artigo 28 da Lei 30/1992, notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo co artigo 29 da mencionada lei. Para os efectos de percepción de asistencias polos membros concorrentes ás sesións dos tribunais, estes estarán clasificados nas categorías que establece o número 1 do artigo 30 do Decreto 462/2002, do 24 de maio, sobre indemnizacións por razón do servicio. Sistema de provisión: concurso-oposición libre. A data e máis a hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas serán determinados polo Alcalde mediante resolución, xuntamente coa aprobación da lista definitiva de admitidos/as e a composición do tribunal, que se publicará no taboleiro de anuncios do Concello. Unha vez comezadas as probas selectivas será suficiente coa exposición nos locais onde se celebren éstas e no taboleiro de anuncios do Concello. Cando o tribunal o considere conveniente, poderá acordar a celebración de varios exercicios nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, ou na xornada seguinte, deixando transcorrer un prazo mínimo de 12 horas. Os/as aspirantes serán convocados para cada exercicio en chamamento único, quedando decaídos no seu dereito os opositores que non comparezan a realizalo, salvo casos de forza maior debidamente xustificados e apreciados discrecionalmente polo tribunal. Os aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. Na realización e corrección dos exercicios escritos garantirase o anonimato, podendo utilizar o tribunal os medios que considere oportunos. Comezada a práctica dos exercicios, os tribunais poderán requirirlles en calquera momento aos/ás concursantes que acrediten a súa identidade. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándollo no mesmo día á autoridade que convocara o proceso selectivo. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “B”, de conformidade co establecido na Resolución da Consellería de Facenda de 29 de xaneiro de 2014, pola que se publica o resultado do sorteo celebrado o 29/01/2014 (DOG 10/02/2014), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. Concluído cada un dos exercicios da oposición correspondente, o tribunal fará pública, no taboleiro de anuncios do Concello, a relación de aspirantes que o superasen, indicando a puntuación obtida. Os opositores non incluídos na lista terán a consideración de “non aptos”. A selección dos aspirantes realizarase mediante o sistema de concurso-oposición libre que se desenvolverá como segue: Na fase de concurso comprobaranse e cualificaranse os méritos alegados polos aspirantes, que deben xustificarse fidedignamente con documentos orixinais ou unha copia autenticada acreditativa daqueles. A puntuación máxima outorgada na fase de concurso non poderá exceder de cinco (5) puntos. A cualificación dos méritos na fase de concurso será anterior á fase de oposición e as puntuacións outorgadas publicaranse no taboleiro de anuncios do Concello. A puntuación obtida na fase de concurso non terá carácter eliminatorio e non poderá terse en conta para superar os exercicios da fase de oposición. Nesta fase valoraranse os méritos específicos adecuados ás características dos postos de traballo, segundo o seguinte: · Graduado en Ciencias da Actividade física e do Deporte, Licenciado en Educación Física ou Licenciado en Ciencias da Actividade Física e o Deporte: 2,00 puntos. · Grado de mestre con especialidade de educación física, así como diplomatura de Maxisterio, especialidade educación física ou diplomatura en Educación Física: 1,75 puntos · Técnico deportivo superior e Técnico Superior en Animación de Actividades Físicas e Deportivas: 1,50 puntos. · Técnico deportivo: 1,25 puntos. · Adestrador Superior de Natación ou Profesor de Salvamento Acuático (3ª nivel): 1,00 puntos. · Adestrador Auxiliar de Natación ou Adestrador en Salvamento Acuático (2ª nivel): 0,75 puntos. Tan só se terá en conta a titulación de máxima categoría, non podendo facer unha suma de diferentes titulacións. Os méritos alegados neste apartado xustificaranse con copia compulsada do título que se presente para a súa valoración nesta fase. Por servizos prestados con anterioridade en praza ou posto de traballo en administracións públicas ou na empresa privada con funcións similares ás que ten encomendada a praza, ata un máximo de tres (3) puntos: o Por cada mes completo de servizos efectivos prestados en corporacións locais de máis de 20.000 habitantes, realizando funcións similares ás que ten encomendada a praza, 0, 15 puntos por mes traballado. o Por cada mes completo de servizos efectivos en corporacións locais de menos de 20.000 habitantes ou en empresas privadas concesionarias de instalacións deportivas da Administración Pública realizando funcións similares ás que ten encomendada a praza, 0,05 puntos por mes traballado. Para estos efectos non se computarán os servizos que prestara simultáneamente con outro igualmente alegados e reduciranse proporcionalmente os prestados a tempo parcial. Non se computarán servizos inferiores ao mes. Os servicios antes sinalados serán xustificados mediante informe de vida laboral expedido pola Administración da Seguridade Social, que se acompañará de certificado da empresa ou fotocopia dos contratos, especificando a categoría profesional e o tempo traballado. Constará dos seguinte exercicios: Este exercicio, que ten o carácter obrigatorio e eliminatorio e será cualificado como apto e non apto, consistirá na superación das seguintes probas de natación e salvamento acuático: a) 100 MTS. ESTILOS (25 MTS. MARIPOSA, 25 MTS. ESPALDA, 25 MTS, BRAZA, 25 MTS. CROL) CON XIROS E TÉCNICA REGULAMENTARIAS. b) 50 MTS. RESCATE MANIQUÍ (25 MTS. NADAR, 25 MTS. ARRASTRE MANIQUÍ). A realización dos exercicios rexerase polo Regulamento da Federación Española de Natación. O tribunal ten a facultade de resolver as dúbidas que xurdan da súa aplicación e poderá tomar os acordos que correspondan para aqueles supostos non previstos no Regulamento. Para que a realización dun exercicio sexa considerada como APTO, ademais de realizalo da forma que indica o Regulamento, deberá executarse nun tempo de: • 100 MTS. ESTILOS: inferior a 3´00” minutos. • 50 MTS. RESCATE: inferior a 1´15” minutos. Os aspirantes que non realicen debidamente, en tempo e forma tódalas probas quedarán eliminados. Este exercicio é de carácter obrigatorio e eliminatorio e consistirá en responder a un exame teórico sobre a ensinanza da natación ou salvamento acuático ou ensinanza de actividades físicas. Os/as aspirantes disporán dun tempo máximo dunha hora e 30 minutos para a súa realización. A proba cualificarase cunha puntuación de 0 (cero) a 10 (dez) puntos, sendo preciso acadar cinco puntos como mínimo, para non quedar eliminado/a. Neste exercicio o tribunal determinará o número mínimo de respostas acertadas que se requiren para superar a proba, en función da complexidade técnica destas e das peculiaridades propias do posto convocado. Aos efectos deste exercicio o temario no que se basará o examen será o seguinte: · Ensinanza da natación: Curso de I nivel de natación da Federación Española de Natación. · Salvamento Acuático: Curso de Salvamento Acuático emitido pola Federación Galega de Salvamento acuático e deportivo. · Ensinanza de Actividades Físicas. Temario emitido na ensinanza regrada de Técnico superior en Animación de Actividades Físicas e Deportivas. · Principios xerais do socorrismo. Conceptos xerais de anatomía e fisioloxía. Reanimación cardiopulmonar. Traumatismos. Lesións e contusións. Feridas. Hemorraxias. Shock. Cadros convulsivos. Á cualificación obtida polos aspirantes, resultante da suma das puntuacións outorgadas nos distintos exercicios obrigatorios e eliminatorios, sumaráselle a puntuación obtida na fase de concurso, acadándose así a puntuación final. Determinada a cualificación final dos aspirantes o tribunal fará pública a relación de aprobados por orde de puntuación no taboleiro de anuncios da corporación. Serán seleccionados/as aqueles/as que obteña maior puntuación global (sumadas as da fase de concurso e oposición). De producirse empate na puntuación final, computadas as dúas fases, para dirimilo teranse en conta as puntuacións parciais acadadas no proceso selectivo, pola orde de preferencia seguinte: en primeiro lugar, a puntuación total da segunda fase (de oposición), e a continuación a da primeira fase (concurso); e de persistir o empate, as puntuacións obtidas en cada apartado e subapartado, pola orde en que se reflicta nas respectivas fases. No suposto de que os/as seleccionados/as non presenten a documentación requirida ou ben renuncien ao posto obtido, a proposta de contratación efectuarase ao seguinte da lista de puntuación obtida. Concluída a cualificación final do proceso selectivo, o Tribunal publicará no citado taboleiro de anuncios o nome dos/as aspirantes aprobados/as por orde da puntuación total final, con especificación desta. Así mesmo, o Tribunal elevará esta relación, coa acta da sesión, ao Alcalde para proceder á formalización dos contratos correspondentes, a favor dos/as aspirantes que obtiveran a puntuación total máis alta. O Tribunal Cualificador non poderá facer proposta de contratación a favor dun número de aspirantes superior ao das prazas convocadas. Calquera proposta que inclúa máis nomes que prazas convocadas ou contradiga o anteriormente establecido, será nula de pleno dereito. Listaxe de reserva. Na acta da última sesión, incluirase unha relación dos aspirantes que tendo superados os exercicios da oposición, no seu caso, non foran incluidos na proposta de contratación No caso de que non quedasen aspirantes nesta situación, relacionaranse aqueles que tivesen superado algún dos exercicios a efectos de poder, se así se considera, ser contratados eventualmente para cubrir provisionalmente as vacantes que se produzan ou as ausencias por disfrute de licencias regulamentarias, necesidades do servicio, etc., ou por se fose necesario cubrir algunha baixa ou renuncia dos/as selecionados/as. Cada unha/un das/os aspirantes propostos presentarán na Secretaría Xeral do Concello, no prazo de tres días naturais (contado a partir da publicación do resultado da selección), os documentos que acrediten que cumpren todos e cada un dos requisitos esixidos na base 3ª desta convocatoria, no caso de que non foran xa presentados xunto coa solicitude para tomar parte neste proceso selectivo. Se dentro do prazo indicado, salvo casos de forza maior, algún ou algunha dos/as aspirantes propostos/as non presentara a súa documentación ou non acreditara reunir os requisitos esixidos, non se procederá á súa contratación, e quedarán anuladas todas as súas actuacións, sen prexuízo das responsabilizades en que puidera ter incorrido por falsidade na instancia ou na documentación presentada para tomar parte neste proceso selectivo. Unha vez presentada a documentación á que se refire o apartado anterior, o órgano competente da Corporación procederá á contratación a favor dos/as aspirantes propostos/as polo Tribunal Cualificador, e será nula a contratación de quen estea incurso en causas de incapacidade específica conforme á normativa vixente. A formalización dos contratos terá lugar dentro do prazo de cinco días naturais, a contar dende a data de notificación do acordo de contratación. Previamente á sinatura do contrato, as/os aspirantes contratados/as deberán subscribir a declaración á que se refire o artigo 13.1 do Real Decreto 598/1985, de 30 de abril, sobre incompatibilidades. Mentres non se formalicen os respectivos contratos e non se incorporen ao posto de traballo, as/os aspirantes non terán dereito a percepción económica de ningunha clase. As persoas contratadas estarán obrigadas a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedarán sometidas a un período de proba, co alcance previsto no artigo 14 do Estatuto dos Traballadores, e estarán suxeitas á lexislación laboral pertinente. UNDÉCIMA.- PUBLICIDADE DO PROCESO SELECTIVO Agás a convocatoria, que se publicará segundo se establece na base 4ª, a publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información dos/das aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos personais contados nas solicitudes será de carácter interno e uso restrinxido. Protección datos de carácter persoal. De conformidade co disposto na Lei Orgánica 15/199, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Carballo, autorizando ao tratamento dos mesmos, para a súa utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Carballo, Praza do Concello s/n, 15100, Carballo Primeira.- Para todo o non previsto nestas bases, ou naquilo que as contradigan, será de aplicación supletorio o establecido na Lei reguladora das bases de réxime local, na Lei de Administración local de Galicia, Real Decreto 896/1991, Real Decreto 364/1995, e demais lexislación vixente que sexa de aplicación. Segunda.- Tódolos actos administrativos derivados desta convocatoria, así como da actuación do Tribunal, poderán ser impugnados polos/as interesados/as nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Terceira.- Sen prexuízo do caracter administrativo dos actos que integran o procedemento da selección fiscalizables ante a xurisdición contencioso-administrativo, o réxime xurídico dos contratos será a da lexislación laboral, correspondendo aos xulgados do social o coñecemento das cuestións que se deriven do incumprimento dos mesmos Cuarta.- Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso Administrativo da Coruña, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria). Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recursos de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo do que poida exercitar calquera outro que considere procedente. Carballo, 17 de marzo de 2014 O alcalde Evencio Ferrero Rodríguez